CELEX: 31983D0605
Language: el
Date: 1983-11-29 00:00:00
Title: 83/605/ΕΟΚ: Απόφαση της Επιτροπής της 29ης Νοεμβρίου 1983 για την έγκριση τροποποίησης του προγράμματος σχετικά με τον τομέα των χυμών φρούτων και λαχανικών στα Lander Ρηνανίας—Παλατινάτου και Sarre σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην γερμανική γλώσσα είναι το μόνο αυθεντικό)

Avis juridique important

|

31983D0605

83/605/ΕΟΚ: Απόφαση της Επιτροπής της 29ης Νοεμβρίου 1983 για την έγκριση τροποποίησης του προγράμματος σχετικά με τον τομέα των χυμών φρούτων και λαχανικών στα Lander Ρηνανίας—Παλατινάτου και Sarre σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 347 της 09/12/1983 σ. 0059 - 0059

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Νοεμβρίου 1983  για την έγκριση τροποποίησης του προγράμματος σχετικά με τον τομέα των χυμών φρούτων και λαχανικών στα Laender Ρηνανίας-Παλατινάτου και Sarre σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στη γερμανική γλώσσα είναι το μόνο αυθεντικό)  (83/605/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3164/82 (2), και ιδίως το άρθρο 5,  Εκτιμώντας:  ότι η κυβέρνηση της Ομοσπονδιακής Δημοκρατίας της Γερμανίας ανακοίνωσε, στις 20 Ιουλίου 1983, μια τροποποίηση του προγράμματος που έχει εγκριθεί με την απόφαση της Επιτροπής της 18ης Δεκεμβρίου 1980 (3) και που αφορά τον τομέα των χυμών φρούτων και λαχανικών στα Laender Ρηνανίας-Παλατινάτου και Sarre·  ότι στόχος αυτής της τροποποίησης είναι μια προσαρμογή, καθώς και η παράταση αυτού του προγράμματος μέχρι το 1984, όσον αφορά το Land Ρηνανίας-Παλατινάτου· ότι η τροποποίηση ανταποκρίνεται στους στόχους και πληροί τους όρους του κανονισμού (ΕΟΚ) αριθ. 355/77·  ότι παραμένει εκκρεμές το ερώτημα υπό ποιες συνθήκες θα συνεχιστεί η κοινή δράση που θεσπίστηκε με τον κανονισμό (ΕΟΚ) αριθ. 355/77 μετά τη λήξη της προθεσμίας που καθορίζει το άρθρο 16 παράγραφος 1 του εν λόγω κανονισμού· ότι πρέπει, συνεπώς, να περιορισθεί η έγκριση του προγράμματος στις αιτήσεις που αναφέρονται στο άρθρο 24 παράγραφος 4 του κανονισμού (ΕΟΚ) αριθ. 355/77·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Εγκρίνεται η τροποποίηση του προγράμματος σχετικά με τον τομέα των χυμών φρούτων και λαχανικών στα Laender Ρηνανίας-Παλατινάτου και Sarre, που ανακοινώθηκε στις 20 Ιουλίου 1983 από την κυβέρνηση της Ομοσπονδιακής Δημοκρατίας της Γερμανίας, σύμφωνα με τον κανονισμό (ΕΟΚ) αριθ. 355/77.  2. Η έγκριση του προγράμματος αφορά μόνο τα σχέδια που υποβάλλονται πριν από την 1η Μαΐου 1984.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 29 Νοεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 332 της 27. 11. 1982, σ. 1.  (3) ΕΕ αριθ. L 384 της 31. 12. 1980, σ. 5.